Lav et referat af nedenstående tekst:

Tekst:
En melding om et gasudslip i Nykøbing fik i går politi og beredskab til at evakuere 122 personer. To personer blev tilset af en læge. - Der har været nogle, der har haft lidt hovedpine og en snert af ondt i maven. Om det skyldes gassen, ved vi ikke, men de har i hvert fald været indhyllet i den her gas, og det er derfor, at vi har evakueret dem, siger indsatsleder Henrik Gade Jespersen. Den ene af de to borgere kom til observation på sygehuset i Thisted, fordi personen følte svimmelhed. Vagtchef for Midt- og Vestjyllands Politi Lars Even oplyser, at personen ikke længere skulle være indlagt, men er hjemme igen efter en kontrol. Gasudslip kom hurtigt under kontrol Gasudslippet ved Soltoften og Ringvejen kom ifølge indsatslederen hurtigt under kontrol. Første enhed fra brandvæsenet var hurtigt til stede. - Vi får ret hurtigt styr på det og evakueret dem, der ligger inde i vores fareområde, siger indsatsleder Henrik Gade Jespersen. Indsatslederen fik en melding om brud på en gasledning. Kort herefter blev et fareområde på 300 meter lavet. I området var et bankocenter med 120 personer, som blev evakueret. - Der er jo fare for, at det her gas kan antænde. Så det vi gør, det er, at vi opretholder fareområdet, og så fjerner vi de antændingskilder, der er inde i fareområdet. I det her tilfælde var der en minigraver, der stod og kørte i tomgang, så den får vi slukket, siger indsatsleder Henrik Gade Jespersen. Midt- og Vestjyllands Politi ophævede fareområdet og afspærringen kort før midnat. Beredskabet og gasselskabet stoppede i samarbejde for gaslækket. Gasudslippet blev stoppet med klemmer i hver ende af røret.

Referat:
Ingen borgere er kommet til skade efter et stort gasudslip i Nykøbing. I alt 122 personer blev evakueret sent tirsdag aften.